projecte-aina/catalan_government_crawling huggingface dataset:
Servei: Direcció General de Qualitat Ambiental
L'aire ambient és el vector receptor de les fonts emissores primeres d'aquests tipus de substàncies, i és el medi de transport d'aquestes substàncies orgàniques persistents per ser integrades a les distintes cadenes tròfiques.
Les dioxines i els furans són dues famílies de compostos aromàtics que es caracteritzen per tenir una elevada persistència i toxicitat.
Es generen en una gran varietat de processos industrials (incineradores, foneries,...) pels quals s'emeten al medi ambient i es troben àmpliament distribuïdes en concentracions petites, per la qual cosa la seva anàlisi és complexa i requereix d'equips molt sofisticats i personal especialment dedicat.
A causa de la seva estabilitat tant física com biològica, romanen durant llargs períodes de temps.
Ja hi ha evidències de l'afectació d'aquestes substàncies a través de nombrosos estudis científics.
Les dioxines i els furans no estan regulats en immissió per la normativa ambiental, però tot i així, al ser compostos molt tòxics amb efectes negatius sobre la salut segons el Conveni d'Estocolm, que va entrar en execució al 2004, requereix que las parts prenguin mesures per eliminar o reduir l'emissió de COPs en el medi ambient.
Les administracions han d'aprovar plans amb actuacions per reduir les emissions de manera proporcionada als diferents sectors emissors i alhora conèixer l'efecte acumulatiu al llarg del temps.
A Catalunya s'està duent a terme el seguiment al llarg dels anys de la presència i distribució al territori.
Millorar el coneixement (presència i distribució) a Catalunya de COP's per fer diagnosi ambiental, variacions temporals anuals i anàlisis de tendències interanuals per tal d'obtenir informació de suport en el disseny de futures campanyes de mostreig i en l'elaboració de polítiques de reducció de les emissions específicament orientades a la indústria.
L'estudi inclou la identificació en el mapa de les fonts emissores i la correlació amb els nivells trobats en els 20 anys de mostreig (1994-2014), així com la interpretació de resultats.
Direcció del projecte/coordinació de l'activitat: Direcció General de Qualitat Ambiental i Canvi Climàtic
Es tracta d'una aplicació gratuïta per a telèfons intel·ligents que permet saber quina és la qualitat de l'aire a les estacions més properes a la ubicació de la persona usuària.
Per tant, en qualsevol moment i des de qualsevol lloc, es podrà obtenir informació sobre la qualitat de l'aire que es respira.
L'aplicació és molt completa i mostra sobre un mapa l'estat de la qualitat de l'aire en cada una de les estacions.
L'aplicació es va desenvolupar en anys anteriors, però cada any necessita un manteniment, dut a terme en aquest cas pels Serveis Informàtics de la Generalitat.
L'aplicació no només facilita la informació esmentada, sinó que proporciona recomanacions sobre la salut, d'altra informació per planificar activitats esportives a l'aire lliure i consulta el pronòstic de la qualitat de l'aire a tot Catalunya, en el dia en curs i a l'endemà.
Aquesta eina fa el salt des del web –on ja es disposava d'aquesta informació- al telèfon mòbil.
A la imatge es mostra la presentació al mòbil de l'aplicació, que exposa tres diferents tipus d'informació.
Direcció del projecte/coordinació de l'activitat: Direcció General de Qualitat Ambiental i Canvi Climàtic
Redactar documentació segons un sistema de gestió de la qualitat i participar en un exercici d'intercomparació de mesura d'ozó en què es calculen incerteses i límits de detecció de tots el contaminants mesurats a l'XVPCA.
S'endega simultàniament un projecte de millora de la traçabilitat dels sistema a través desenvolupament de la implementació d'un sistema millorat de calibració (ampolles de gasos de calibració amb certificació ENAC i millores en l'equip calibrador).
Millorar el procés de generació de dades dels nivells de qualitat de l'aire dels diferents contaminants mesurats de manera automàtica a l'XVPCA a través de l'adequació de l'estació de Gràcia-Sant Gervasi a un sistema de gestió de la qualitat per ser auditada externament pel Laboratorio Nacional de Referència en matèria de qualitat de l'aire (Instituto Carlos III).
En aquest procés es pretén calcular les incerteses, detectar mancances segons els resultats de l'auditoria i millorar i aplicar el sistema de gestió de qualitat a la resta de l'XVPCA.
El procés en un primer any (2016) s'endega amb la redacció de la documentació que sustenta el sistema de qualitat i la detecció de mancances per adaptar-se millor a la normativa.
Aquest sistema, en fase prèvia, preveu l'aplicació del sistema de gestió de la qualitat a una estació pilot de XVPCA i basant-se en algunes directrius de la Norma ISO 17025.
Posteriorment, s'estendrà a la resta d'estacions de l'XVPCA.
A l'any següent de l'elaboració dels procediments, instruccions i registres (2017) es preveu la realització de l'auditoria per l' entitat externa.
L'abast d'aquesta auditoria és:
Estació pilot de Barcelona- Gràcia a la plaça de Gal·la Placídia
Direcció del projecte/coordinació de l'activitat: Direcció General de Qualitat Ambiental i Canvi Climàtic
El sistema de mostreig és el que permet que la mostra d'aire arribi als equips que mesuren alguna substància que hi és present.
Fins ara, els contaminants atmosfèrics en forma gasosa eren capturats i transportats amb un sistema de ventilació forçada i distribuïdor de mostreig principal.
En aquest sistema, l'aire entra per un tub d'acer inoxidable, viatge fins a l'interior de la cabina on es troba un distribuïdor en el qual es connecten els tubs de tefló que extreuen el cabal d'aire necessari per enviar-lo a cada equip.
Això genera problemes a l'hora de mantenir totalment net el sistema i genera la necessitat de mesurar l'efecte del sistema sobre les mesures, d'acord amb les normes UNE-EN de cada contaminant.
Per evitar-ho, s'ha desenvolupat un sistema de mostreig de línies individuals.
Eliminar possibles interferències en la mesura dels contaminants atmosfèrics en forma gasosa derivada del sistema de mostreig, així com també eliminar la necessitat de mesurar l'efecte del sistema de mostreig sobre la mesura dels contaminants atmosfèrics en forma gasosa que exigeixen les normes UNE-EN d'aquests contaminants.
Com a efecte derivat es pretén simplificar el sistema així com el seu manteniment i la possibilitat d'avaries.
La novetat és la possibilitat de derivar la mostra directament a la presa de mostra exterior amb un tub, sense haver de passar per cap distribuïdor, ni emprar cap sistema per forçar l'aire que no sigui la mateixa bomba de cada equip.
Esquemes actual (MCV CAG-6) i proposat (CAG-ER) del capçal d'aspiració de gasos
2: Esquema del capçal d'aspiració de gasos CAG-ER (tall transversal)
3: Capçal d'aspiració de gasos CAG-ER (vista superior)
4: Capçal d'aspiració de gasos CAG-ER (vista general)
Diàmetre de tub de suport: 40 mm. (Altres sota comanda)
Mostreig amb línies individuals.
Capçal d'aspiració de gasos CAG-ER
S'ha fet l'estudi per mesurar la influència de la distribuïdora sobre les mesures.
Així doncs, es mostren les diferències entre el nou dispositiu O3'i l'antic O3 sobre l'ozó paral·lel: es comprova que l'efecte de la brutícia del sistema de captació a l'aparell antic és aproximadament d'un 20.5%.
El gràfic s'ha extret de l'informe (figura 7) i es pot veure el llindar del canvi.
També s'ha generat un informe sobre els assajos per estimar el temps de vida màxim del tub de tefló de la línia de mostra del nou model de manifold.
L'objectiu és verificar si la freqüència de canvi del tub de tefló que constitueix la línia de mostreig del nou model de manifold, establert actualment en 6 mesos, és correcte (és a dir, és inferior al seu temps màxim de vida) o no.
Per validar-lo es va dur a terme un assaig a l'estació de Gràcia, amb la instal·lació del nou model de manifold el dia 16/08/2016 i ha estat mostrejant fins a final d'any sense netejar-se ni canviar-se.
Per tant, l'assaig que s'ha realitzat s'ha fet a una des les estacions amb més contaminació i amb un tub que porta 3 mesos mostrejant.
El conseller de Territori i Sostenibilitat, Damià Calvet, en el marc del PROCICAT, ha signat avui una resolució amb noves mesures de funcionament dels serveis de transport públic de viatgers per combatre la propagació del coronavirus.
La resolució l'ha adoptat després d'una reunió amb els diversos operadors de transport, on s'ha valorat l'afluència a la xarxa que s'ha produït en aquesta primera jornada feinera després de l'establiment de l'estat d'alarma.
En línies generals, el descens de la demanda ha estat del 75-90% en els diferents modes de transport, tot que hi ha hagut moment puntuals en els quals la reducció no ha estat tan significativa.
Cal recordar que el Reial Decret pel qual es declara l'estat d'alarma preveu que cada comunitat autònoma o ens local podrà fixar els percentatges de reducció dels serveis de transport públic de la seva titularitat que estimi convenients.
Aquesta reducció ha d'anar d'acord a les necessitats de mobilitat i a l'evolució de la situació sanitària, tot garantint que els ciutadans puguin accedir als seus llocs de treball i als serveis bàsics en cas necessari.
Així, les principals mesures acordades són les següents:
Aquesta forquilla de reducció es concretarà atenent a les necessitats de cada operador i, molt especialment, a la demanda en hora punta.
En aquest moment de màxima afluència l'oferta es podrà reforçar respecte aquests percentatges, per complir amb l'objectiu d'assolir una ocupació de només un terç de la capacitat màxima.
Les alteracions s'aplicaran a partir de demà dimarts, 17 de març, en la majoria de casos.
Per a més informació, les persones usuàries poden consultar els canals d'informació de cada operador.
L'impacte econòmic que puguin causar aquestes mesures, i altres que es puguin adoptar en funció de l'evolució de la crisi sanitària, l'assumirà la Generalitat, amb les partides que s'habilitin per fer front a l'emergència.
La Direcció General de Transports i Mobilitat del Departament de TES podrà adoptar, amb la flexibilitat que en cada moment i en cada cas es requereixi, les resolucions adients per modular el previst en aquesta Resolució en funció de la demanda.
Aquesta resolució entra en vigor el mateix dia de la seva publicació al Diari Oficial de la Generalitat de Catalunya (DOGC).
Direcció del projecte/coordinació de l'activitat: Direcció General de Qualitat Ambiental i Canvi Climàtic
Estudi de diferents metodologies i implementació de la gestió dels procediments i de les instruccions tècniques per a la definició de les diferents mesures que s'han de dur a terme en els casos d'activació d'avisos preventius i d'episodi ambiental per NO 2 i PM 10.
Informar la població i d'altres organismes i parts interessades de la situació de nivells elevats de contaminació perquè adoptin mesures que contribueixin a la reducció de la contaminació i a prevenir els efectes sobre la salut.
D'una banda, està l'obligatorietat de la Directiva de qualitat d'aire d'informar la ciutadania de les situacions de nivells elevats de contaminació que posen en risc la salut i d'informar de les mesures de dur a terme.
La novetat és la definició de mesures consensuades amb les diferents administracions afectades i avisar la població abans de depassar el llindar permès en el cas de l'NO 2.
Pel que fa a l'abast temporal i territorial aquest procediment es duu a terme durant el període comprés entre la detecció d'una situació de risc per nivells elevats de contaminació atmosfèrica i la finalització d'una declaració d'episodi ambiental de contaminació.
I l'abast territorial inclou tot Catalunya, amb especificacions per a la Zona de Protecció Especial (ZPE).
El procediment determina que durant tot el període en què els nivells dels contaminants siguin elevats, i es realitzi un avís preventiu i/o declaració d'episodi ambiental, es duran a terme les tasques i actuacions següents:
Els aspectes que contindran els informes són:
Davant les mesures que s'estan prenent per l'emergència provocada pel coronavirus, aquest cap de setmana serà el primer des que dilluns es van establir les primeres mesures excepcionals en el servei de transport públic per frenar la propagació del coronavirus.
El cap de setmana hi haurà també variacions en l'oferta del servei.
Igual que durant els dies feiners, l'oferta de la xarxa de transport s'adaptarà a les circumstàncies i demanda inusuals i, en línies generals, serà del 33-50% del que és habitual en dissabtes i diumenges.
El metro de Barcelona, FGC, TRAM i els autobusos urbans i interurbans de l'àrea de Barcelona reduiran doncs la seva oferta al voltant d'un 50% del que és habitual un dissabte o diumenge.
La disminució d'expedicions i freqüències anirà en funció de cada operador i de cada línia, de manera que sempre es garanteixi l'ocupació de no més d'un terç de la capacitat dels vehicles.
Per això, pot haver operadors o franges horàries amb una oferta superior.
També el servei de bus nocturn, tant els servei metropolitans de l'AMB com els serveis interurbans de la Generalitat de Catalunya, serà aproximadament del 50% les nits de divendres, dissabte i diumenge.
Una reducció que ja es va aplicar el passat dissabte.
Metro, FGC i TRAM, per la seva banda, finalitzaran el servei nocturn la mitjanit de divendres i la de dissabte.
Els operadors de transport detallaran l'oferta de cap de setmana a les seves respectives pàgines web, xarxes socials i altres elements propis.
Unificació de totes les dades referents a l'XVPCA en una BD Access per tal de centralitzar tota la informació consistent en metadades de l'XVPCA.
Totes les metadades de l'XVPCA passen de diversos arxius, amb format poc definit, a una sola base de dades centralitzada, des de la qual es fan consultar per obtenir tots els arxius necessaris, especialment els que s'envien al Ministerio de Agricultura y Pesca, Alimentación y Medio Ambiente, i la informació publicada a la web per tal de gestionar les dades en línia.
Centralitzar tota la informació consistents en metadades de l'XVPCA.
La situació de partida era informació fragmentada en diversos arxius Excel.
Amb la unificació i en tenir tota la informació en una única ubicació, només cal actualitzar les dades un cop i així s'eviten errades i s'usa un format ben establert ja que, de vegades, amb l'Excel s'havien perdut camps.
Permet, a la vegada, fer cerques per detectar errors i extreure informació de manera eficient i sempre des de la mateixa font.
Així doncs, es millora la gestió de la informació d'aquestes dades, tant pel que fa al manteniment com a l'actualització i a la consulta.
La BD està formada per dues taules principals: ESTACIONS i EQUIPS DE MESURA, la seva estructura es pot observar a la figura de l'esquema de la BD.
La BD ja s'ha carregat amb les dades existents als arxius Excel i s'han corregit els problemes que han aparegut.
També s'ha verificat que les consultes proporcionen la informació adient, la que ja s'obtenia anteriorment.
Al llarg del 2016 el programari ja disposa d'una actualització.
També s'ha generat una consulta amb els paràmetres que es mesuren a cada estació per tal de posar-la a la web.
11 - 25/11/2016 - S'ha modificat la consulta d'ESTACIONS_EOI per tal d'obtenir la longitud i la latitud en format GGMMSS d'acord amb l'original de la taula, que és DD.DDDDD
Direcció del projecte: Direcció General de Qualitat Ambiental i Canvi Climàtic
Període: gener de 2016 – desembre de 2016
Detecció de tendències estadísticament significatives en sèries de mitjanes anuals de PM10 i NO 2 en estacions de la XVPCA amb el test de Mann-Kendall i estimació del pendent de l'evolució pel mètode de Sen.
Per dur a terme aquesta anàlisi s'ha utilitza un full Excel ®, anomenat MAKESENS, desenvolupat per al projecte de recerca " Avaluació de la qualitat de l'aire als països bàltics com a conseqüència de la contaminació local i el transport a llarg termini", una cooperació entre països nòrdics i bàltics en el marc de l'avaluació de 20 anys d'EMEP.
L'eina es basa en el càlcul de la prova de Mann-Kendall i el mètode no paramètric de Sen - MAKESENS proporciona una interfície gràfica senzilla per ajudar a la inspecció visual de la sèrie temporal i els resultats estadístics.
Pel que fa a l'anàlisi de la tendència: la presència d'una tendència monòtona creixent o decreixent es comprova amb la prova no paramètrica de Mann-Kendall i es calcula el pendent d'una tendència lineal amb el mètode no paramètric de Sen (per a més informació vegeu Salmi et al.
Aquests mètodes s'utilitzen en la seva forma bàsica: la prova de Mann-Kendall és adequada per als casos en què la tendència es pot considerar monòtona i, per tant, no hi ha cap cicle estacional, ni d'altre tipus present en les dades.
El mètode de Sen utilitza un model lineal per estimar el pendent de la tendència i la variació dels residus ha de ser constant en el temps.
Aquests mètodes presenten molts avantatges que els han fet útils per analitzar les dades de la química atmosfèrica.
El model permet l'absència d'alguns dels valors, i les dades no han de seguir cap distribució en particular.
A més, el mètode de Sen no es veu molt afectat per errors que afectin a una dada o "outlayers" (dades fora de rang).
Per a més informació, vegeu Gilbert, 1987, i Sirois, 1998.
Període: gener de 2017 – desembre de 2017
Promoció i desenvolupament de tants canals d'informació ciutadana com sigui possible: Web, blocs, cròniques, reportatges i butlletins; televisió; ràdio; premsa digital i convencional; notes de premsa; Twitter; Youtube i d'altres xarxes socials; pantalles informatives; aplicatius mòbils.
Fer una plataforma per tenir accés directe a l'estat de la qualitat de l'aire a través de la pàgina web principal de la Generalitat amb un mapa on estiguin georeferenciades les estacions de la XVPCA i enllaç a la informació del pronòstic.
Definició dels requeriments tècnics per incloure informació sobre qualitat de l'aire associada a les càmeres de TV3.
També s'han definit les bases i prestacions que ha de complir el nou projecte d'accés de dades on line.
El projecte també posa en marxa les beauties o càmeres de TV amb informació associada sobre la qualitat de l'aire.
Promoure més consciència sobre la problemàtica de la contaminació atmosfèrica i promoure canvi d'actituds.
Especialment important és aquesta conscienciació arran de les situacions d'episodi ambiental i les restriccions de trànsit que es preveuen associades a aquests episodis.
Gervasi (Gal·la Placídia) de la Xarxa de Vigilància i Previsió de la Contaminació Atmosfèrica
Període: gener de 2017 – desembre de 2017
Durant els dies 19 al 22 de setembre de 2017 l'Institut de Salut Carlos III (ISCIII, actual laboratori nacional de referencia de qualitat de l'aire) va dur a terme una supervisió de la xarxa de mesures de qualitat de l'aire de Catalunya (XPVCA).
Es va realitzar la verificació in situ a l'estació de Barcelona (Gràcia-St Gervasi).
Van instal·lar equips de mesura que van prendre dades en paral·lel als instal·lats en aquesta estació, tant de concentracions d'aire ambient, com de concentracions generades amb el sistema de calibratge.
També es va realitzar una supervisió de la documentació aportada els dies 21 i 22 (procediments, instruccions, registres, etc.)
Al novembre es va rebre l'informe del ISCIII.
A partir dels resultats obtinguts en l'auditoria es pretén millorar el sistema de gestió de qualitat de la XVPCA, ja que es vol aconseguir que la XVPCA_Q sigui una xarxa de referència que asseguri el rigor en la informació sobre els nivells de qualitat de l'aire i alhora permeti la reducció de les actuals estacions de la XVPCA, optimitzant recursos.
En la implementació progressiva del sistema de gestió de qualitat XVPCA_Q es prioritzen les estacions situades a la Zona de Protecció Especial, atesa la problemàtica que presenta aquesta zona en matèria de qualitat de l'aire.
El fet de crear una XVPCA_Q formada per estacions de referència i representatives de diferents tipus d'ubicacions permetrà assimilar la qualitat de l'aire a la resta de punts del mateix tipus on no es disposi d'estacions i permetrà reduir les que hi ha actualment i assegurar la qualitat de la informació.
Període: gener de 2017 – desembre de 2017
Definició de diferents escenaris i elaboració d'un procediment que s'ha de seguir cas d'haver activat alguna de les situacions possibles: avís preventiu i/o declarar un episodi ambiental de contaminació atmosfèrica amb o sense restriccions de trànsit.
En cas que es declari episodi amb restriccions de trànsit, només es fa pel contaminant diòxid de nitrogen (NO 2 ).
En la resta de casos, també pot ser per les partícules de diàmetre inferior a 10 micres (PM 10 ).
Informar la població i altres organismes i parts interessades, de situació de nivells elevats de contaminació per a què adoptin mesures que contribueixin a la reducció de la contaminació en casos d'episodi (amb o sense restricció de trànsit) i a prevenir els efectes sobre la salut.
Unificar el contingut del missatge, així com la imatge visual i la informació a la ciutadania, així com optimitzar recursos que destinen les administracions.
Es va constituir un grup de treball, on eren presents totes les administracions implicades, per tal de consensuar i establir un sistema d'informació a la ciutadania de les situacions de nivells elevats de contaminació que posen en risc la salut i de les mesures a portar a terme, tant si inclouen restriccions de trànsit o no.
Es va crear una instrucció que descriu les actuacions a realitzar en matèria de comunicació en el si de la Generalitat de Catalunya a partir de l'entrada en vigor, l'1 de desembre de 2017, de les principals mesures de l'Acord Institucional per a la millora de la qualitat de l'aire a la conurbació de Barcelona.
Aquesta instrucció va entrar en vigor l'1 de desembre de 2017 i es duu a terme ininterrompudament, amb una sèrie de mesures extraordinàries en el període comprès entre la detecció d'una situació de risc per nivells elevats de contaminació atmosfèrica i la finalització d'una declaració d'episodi ambiental de contaminació.
La novetat de l'acció rau en la definició de mesures consensuades amb les diferents administracions afectades.
S'avisa a la població abans de superar els valors límit.
S'incorpora com a novetat la previsió d'actuació amb mesures de trànsit abans d'arribar a aquests valors límit.
S'utilitza com a base la informació sobre els nivells de qualitat de l'aire i la previsió meteorològica, tot complementat amb resultats de la modelització a mesoescala.
Aquesta activitat complementa la informació necessària per activar o no el protocol establert a la fitxa " Projecte d'implementació dels protocols d'activació d'avisos preventius i episodis en situacions de nivells elevats de NO 2 i PM 10.
Període: Febrer a Setembre 2018
Disseny i adaptació al PIV de la Generalitat de Catalunya d'un distintiu que certifica la qualitat ambiental acústica (tranquil·litat, sons naturals) i/o lumínica (foscor natural)
Disposar d'un distintiu gràfic que identifiqui per a la ciutadania l'existència en un determinat indret dels valors ambientals de la foscor natural i/o la tranquil·litat
El distintiu permet identificar amb un senyal gràfic tots els elements (panells informatius, rètols de senyalització, opuscles, pàgines web, etc.) relacionats amb un indret o zona que destaca per la seva tranquil·litat i/o foscor natural.
Els plans de protecció d'aquests entorns contenen accions de reducció de les fonts contaminants, però també tenen un alt component d'accions de sensibilització i educació ambiental, i de promoció d'un turisme sostenible, pel que l'existència d'un distintiu identificador és una eina important per a donar a conèixer aquests espais i les activitats relacionades amb la prevenció de la contaminació acústica i/o lumínica.
No existeix un distintiu d'aquestes característiques lliurat per l'administració pública arreu de l'Estat.